Diari Oficial de la Generalitat Valenciana


Sumari del DOGV 6749, del 05-04-2012 (2012/3344)

RESOLUCIÓ de 26 de març de 2012, del conseller de Presidència, per la qual s'aprova l'escut del municipi de Beniflá.
--------------------------------------------------------------------------------------------------------------------

### Dades del document

Número de DOGV
:   6749

Data del DOGV
:   05-04-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/3344


Data del document
:   26-03-2012

Organisme emissor
:   Conselleria de Presidència

Tipus de document
:   Resolució

Descriptors 

:   * administració local

RESOLUCIÓ de 26 de març de 2012, del conseller de Presidència, per la qual s'aprova l'escut del municipi de Beniflá. [2012/3344]  
El municipi de Beniflá, en sessió realitzada pel Ple de l'Ajuntament en data 29 de juliol de 2010 i 14 d'abril de 2011, va aprovar el projecte d'escut municipal perquè el represente i simbolitze.  
Així mateix, per mitjà de sessió del Ple en data 22 de setembre de 2011, aprova la rectificació de la proposta d'escut municipal i l'eleva per a la seua aprovació, d'acord amb les facultats que li conferixen les disposicions legals en vigor.  
El procediment s'ha tramitat d'acord amb les regles establides en l'article 22 de la Llei 8/2010 de 23 de juny, de la Generalitat, de Règim Local de la Comunitat Valenciana i articles 13 i següents del Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.  
De conformitat amb l'article 17 del decret mencionat, el Consell Tècnic d'Heràldica i Vexil·lologia Local, en sessions de 28 d'octubre de 2011 i 27 de gener de 2012, va dictaminar favorablement la proposta així com la representació gràfica del dibuix de l'escut municipal de Beniflá, en la seua versió castellana i valenciana.  
Per estos motius, i fent ús de les atribucions conferides per la legislació vigent, resolc:  
Aprovar l'escut adoptat pel municipi de Beniflá, que queda organitzat de la manera següent:  
«Escut quadrilong de punta redona.  
D'atzur, una venera d'argent flanquejada per dos escussons d'or carregats amb tres faixes de gules. En punta, tres faixes ondades d'argent.  
Al timbre, corona reial oberta».  
Contra esta resolució que posa fi a la via administrativa, de conformitat amb el que establix l'article 109 c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la notificació o publicació, si és el cas, en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació o publicació, si és el cas, en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que l'interessat siga una Administració pública no es pot interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, i s'ha de requerir prèviament perquè s'anul·le o revoque el present acte, en el termini de dos mesos comptats des de l'endemà de la notificació o publicació, si és el cas, en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, al no ser substitutiu del règim de recursos en via administrativa.   
Tot això sense perjuí que els interessats puguen exercitar qualsevol altra via que estimen oportuna.  
  
València, 26 de març de 2012.- El conseller de Presidència: José Ciscar Bolufer.